Javanese Diaspora Event dicekak JDE utawa mung Javanese Diaspora iku adicara karotengah taunan sing ancasé ngumpulaké wong Jawa saka saindengé donya ing Kutha Ngayogyakarta. Tekan sapréné, adicara iki wis ping telu diayahi, taun 2014, 2015, lan 2017. Sing ngadani ya iku Javanese Diaspora Network. Adicara iki kondhang awit irah-irahané ""Ngumpulké Balung Pisah"" (NBP) sing mangku karep ngumpulaké wong-wong Jawa sing padha mencar nanging padha nunggal jiwa ing memetri kabudayan Jawa, kadi déné balung-balung pisah sing satemené nunggal awak. JDE iku minangka pasamuwan kanggo rembugan ngenani tuwuh-tumengkaré lan tembé buriné kabudayan Jawa. Taun 2017, JDE diadani ing Kutha Ngayogyakarta.